\***המדריך המקוצר לשבוע שלפני פסח**\*🌺 / הרב יוני לביא

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

הספירה לאחור החלה ובעוד כמה ימים נחגוג כולנו סביב שולחן הסדר🍷.

לשימושכם - כמה דגשים הלכתיים חשובים וטיפים מועילים לשבוע הקרוב:

1. \*הגישה\* – שתי שאלות מפתח:

א. האם הימים האלו יעברו עלינו בלחץ, עצבנות וכעסים על הילדים 😡 או שנהפוך אותם לחוויה משפחתית וחינוכית חיובית ושמחה? 😃

ב. האם מלבד הניקיונות והבישולים נקדיש גם זמן להכנה רוחנית לחג החירות ולהבנת הרלוונטיות שלו אלינו?

הבחירה בידיים שלנו!

2. \*תכנון נכון של הזמן\* 📆 וחלוקת תפקידים בין כל בני המשפחה חיוניים כדי לא לסיים את העבודה בשניה האחרונה עם הלשון בחוץ, ולהשאיר לעצמנו זמן לטיול משפחתי 🏕, לימוד לקראת החג ומנוחה.

3. \*ניקוי הבית\* – הכלל היסודי: אין צורך לחפש באובססיביות אחר הפירורים שבין המרצפות... איסור "בל ייראה ובל יימצא" הוא על חמץ בגודל של כזית (כמו קופסת גפרורים), משהו שקשה לפספס גם בניקוי רגיל של הבית!

יחד עם זה במטבח עצמו יש להקפיד יותר, כיוון שלאכול 🍽 חמץ אסור אפילו פירור קטן.

לכן - אין צורך לפתוח את כל הספרים 📖 בבית ולנער את הדפים כי בכל אופן לא אמור להסתתר שם כזית חמץ. רק מי שבמהלך השנה אוכל עם ספרים על השולחן - יקפיד בפסח לא להביא אותם אל שולחן האוכל.

ארגז צעצועים של הילדים – אין צורך לטבול את כולם באקונומיקה אלא רק להסתכל שאין שם חתיכות חמץ גדולות.

4. \*הכשרת המטבח לפסח\* - הכלל היסודי: כבולעו כך פולטו - כפי אופן השימוש הרגיל – כך ההכשרה לפסח.

\*מקרר\* – לרוקן ולנקות היטב עם מים וסבון. אין צורך לצפות מדפים.

\*תנור אפיה\* – לנקות במים וסבון, להפעיל על התוכנית הארוכה ביותר על ריק. לשים על הרשת המובנית בתנור נייר כסף ולהשתמש על גבה בתבניות חד-פעמיות במקום הרגילות.

\*מדיח כלים\* - לנקות את המסננת שבתחתית משיירי מזון, להמתין 24 שעות ⏰ מההדחה האחרונה, ולהפעיל בתוכנית הארוכה ביותר על ריק עם חומר הניקוי שלו.

\*מיקרוגל\*- לנקות היטב, להמתין 24 שעות מהחימום האחרון, להרתיח בתוכו כוס מים עד שהם מבעבעים והאדים מתפשטים. על הצלחת המסתובבת לשים דבר שיחצוץ (למשל, מכסה פלסטיק) בינה למאכלים בפסח.

\*שָיִש\* - לנקות היטב ולערות מים רותחים על כולו (וכך גם על הכיור) או לצפות בנייר כסף.

\*כיריים\* - את החצובה להכשיר בליבון קל או לצפות אותה בנייר כסף עבה. את המשטח שמתחת אין חובה לכסות בנייר כסף ובכל מקרה אוכל שנופל שם כל השנה הוא טרף ונזרק לפח כי מתערבב שם בשר וחלב.

\*כיריים חשמליות\* ואינדוקציה – לנקות ולהפעיל על החום הגבוה למשך חצי שעה.

\*מנגל גז\* – לנקות ולהפעיל לזמן ממושך על החום המירבי או להחליף לרשת חדשה.

\*פלטה\* – לנקות, להפעיל למשך שעתיים ולעטוף בנייר כסף.

\*שולחן אוכל\* – מי שכל השנה משתמש בו ישירות ללא מפה - לערות מים רותחים על כולו או לעטוף אותו בניילון עבה/להניח מפה מכובסת למשך כל החג.

\*כיסא תינוק\* – לנקות היטב עם חומר ניקוי, כולל בחריצים.

\*מיחם לשבת\* – לנקות, רצוי להסיר אבנית, להרתיח בו מים, להגעיל את המכסה שלמעלה.

\*קומקום חשמלי\* לנקות היטב מבחוץ. פלטה לשיניים ושיניים תותבות - לצחצח היטב.

\*ארונות בגדים\* 👕- אם יש חשש שנשאר חמץ בכיסים לבדוק שם. מפות ומגבות שנרצה להשתמש בהן בפסח - לכבס.

- \*תזכורת חשובה\*: לא לשכוח לנקות את המכונית 🚘, עגלת התינוק וילקוטי בי"ס של הילדים...

5. \*מה צריך הכשר לפסח?\*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

- \*חומרי ניקוי כולל סבון כלים\* – אין חובה בכשרות מיוחדת לפסח. כנ"ל לגבי נייר כסף וכלים חד-פעמיים.

- \*סבון, שמפו ומוצרים קוסמטיים\* – כנ"ל. אודם 💄- כדאי לחפש אישור כשרות לפסח. \*משחת שיניים\* – לקנות כשרה לפסח.

- \*תרופות\* - משחות, זריקות וטיפות (שלא מיועדות לבליעה)– לא צריך הכשר. גלולות שבולעים ואין בהם טעם – כנ"ל. סירופ או סוכריות מציצה שיש להם טעם – לבדוק ברשימה שמפרסמות קופות החולים האם הן כשרות.

- \*קטניות\* - אינן חמץ וגם האשכנזים הנמנעים מלאוכלם יכולים להשאירם בבית ולא צריכים לכלול אותם במכירת החמץ.

ניתן לסמוך על הפוסקים המתירים שמן סויה, כותנה וקנולה. וכך גם לגבי מה שכתוב עליו 'מכיל ליפתית'.

\*שוקולדים וממתקים\* 🍫 אף שכתוב עליהם 'כשר לפסח לאוכלי קטניות', מצד הדין מותרים גם למי שנמנע ממאכלי קטניות מפני שנתערבו לפני פסח ובטלו ברוב.

- מותר לאשכנזי לבוא להתארח אצל ספרדי בפסח ורק את הקטניות עצמן שמגישים לא יאכל.

- אם ספרדי בא להתארח אצלו יכול לבשל עבורו אורז וכדו' בכלי הפסח שלו (וימשיך להשתמש בכלי עבור עצמו אחר המתנת 24 שעות).

- כל מה שכתבנו הוא מעיקר הדין. יש מהדרים ומחמירים בדברים כאלו ואחרים ותבוא עליהם ברכה 😊.

הנה \*סרטון קצר\* המסכם את ההלכות המרכזיות - <https://bit.ly/2Ugw4oj>

ומתנה נוספת על הדרך: \*אוסף סרטוני השראה\* לקראת פסח: <https://bit.ly/2uXK8nH>

בכל שאלה נוספת מוזמנים לפנות – 054-6702313

את קובץ ההלכות הזה אפשר לקבל גם בשפות: \*אנגלית, צרפתית,ספרדית ואמהרית.\* אם תרצו כדי להעביר לידידיכם שלחו לנו הודעה.

חג שמח וכשר 💐

יוני לביא

רוצים לקבל קבוע עוד חומרים מעניינים מהרב יוני לביא?😏 <https://did.li/NpF5q>